भारतीय बहु-भूमिका हेलीकॉप्टर
भारतीय बहु-भूमिका हेलीकॉप्टर (Indian Multi Role Helicopter) / आई. एम. आर. एच.) एक मध्यम-लिफ्ट वाला हेलीकॉप्टर है जो वर्तमान में भारतीय सशस्त्र बलों के लिए हिंदुस्तान एयरोनॉटिक्स लिमिटेड (एच. ए. एल.) द्वारा विकसित किया जा रहा है। इसे कई भूमिकाओं के लिए डिज़ाइन किया गया है, जैसे हवाई प्रहार (air assault), हवाई हमला, पनडुब्बी रोधी, सतह रोधी (anti-surface), सैन्य परिवहन और अतिविशिष्ट व्यक्तियों के लाने-लेजाने के लिये।आईएमआरएच का विकास इस उद्देश्य से किया जा रहा है कि वर्तमान समय में भारतीय सशस्त्र बलों द्वारा प्रयुक्त सभी वर्तमान मिल एमआई-17 और मिल एमआई-8 हेलीकॉप्टरों के स्थान पर यह हेलिकॉप्टर उपयोग में लाया जा सके। इस हेलीकॉप्टर के स्केल किए गए मॉडल का परीक्षण 2021 तक जारी था। इसके पूर्ण प्रोटोटाइप की पहली उड़ान 2025-26 में होने की सम्भावना है। इसके बाद दो वर्ष के परीक्षण के बाद 2028 में सशस्त्र बलों को प्रदान किया जा सकता है। उत्पादन से पहले परीक्षणों के लिए कुल छह प्रोटोटाइप बनाने की योजना बनाई गई है।